Berg (Kandla)

Berg (saksa keeles Berg a. d. H. Kandel, ′Berg Kandla kojast′, eristamaks neid teistest Bergi-nimelistest suguvõsadest), varem dem Berge, Rootsis tuntud kui Berch on täpselt teadmata päritolu põlisaadlisuguvõsa.

Ajalugu
Esimene kindel suguvõsa esindaja oli Gert von dem Berge.

Bergid rüütelkonna matriklis
1723. aastal sai Casper Johann Berg (1688−1761) naturalisatsiooni korras Rootsi aadlikuks ja introdutseeriti samal aastal Berchi nime all Rootsi rüütelkonda. 

1745 kanti suguvõsa Eestimaa rüütelkonna aadlimatriklisse ja nad on kantud ka Saaremaa ja Liivimaa rüütelkonna aadlimatriklisse.

Suguvõsa liikmeid

dem Berge
Jürgen (Georg) dem Berge (suri pärast 1599), Eestimaa maanõunik, Sagadi mõisnik

Berg
Kaspar von Berg (suri 1667), Rootsi ooberstleitnant, Saaremaa maanõunik, Jõgise mõisnik
Otto Reinhold von Berg (surn 1700), Rootsi armee kapten, hukkus Põhjasõjas 1700. aasta Narva lahingus
Georg Otto von Berg (1686−1757), Rootsi ooberstleitnant, Eestimaa maanõunik, Jõhvi ja Äntu mõisnik
Karl August von Berg (1733−1798), Hessen-Kasseli ooberst, kammerhärra, suurmaavaldaja
Jakob Georg von Berg (1760–1844), riiginõunik, Eestimaa rüütelkonna peamees, Eestimaa maanõunik, Eestimaa Aadli Krediitkassa asutaja ja president, Piigandi, Sõreste, Vaeküla ja Valgjärve mõisnik, Keila-Joa ja Muuga pandivaldaja
Anton Reinhold August von Berg (1763−1809), Venemaa keisririigi kindralmajor, mõisavaldaja
Moritz Anton August von Berg (1776−1860), Venemaa keisririigi admiral, Musta mere laevastiku ja sadamate peakomandör ning Nikolajevi ja Sevastoopoli sadamate sõjakuberner, Admiraliteedinõukogu liige
Bernhard von Berg (1778−1848), Venemaa keisririigi 1. järgu kapten, Tallinna sadamakapten
Bernhard Alexander von Berg (1827−1900), Venemaa keisririigi kindralmajor, Pavlogradi maakonnaülem
Boriss Aleksandrovitš Berg (1858−1930ndad), Venemaa keisririigi insener-kindralleitnant, mereväe ehitusosakonna peainspektor
Nikolai Aleksandrovitš Berg (1876−1959), Venemaa kindralmajor, polgukomandör, Rumeenia rinde kindralkortermeister

Berch
Hugo Casper Reinhold Berch (1854−1920), Rootsi ooberst, Skåne tragunirügemendi komandör, mõisaomanik

Bergi suguvõsa mõisavaldused

Eestimaa:
Aavere (Afer) (1770−1771), Andja (Addinal) (kuni 1771), Ao (Hackeweid) (1794−1798, pandivaldus), Arbavere (Arbafer) (1774−enne 1777), Emumäe (Emmomäggi) (kuni 1784), Jõhvi (Jewe) (1727−1767), Keila-Joa (Schloß Fall) (1809−1827, pandivaldus), Kiltsi (Schloß Aß) (XVI sajandi algus ja 1770−1771), Kohala (Tolks) (kuni 1771), Kolu (Heinrichshof) (1796, pandivaldus), Kulina (Kullina) (1777−1791), Kurtna (Kurtna) (1727−1758), Muuga (Münkenhof) (1799−1824, pandivaldus), Prümli (Heidemetz) (1731−pärast 1734, pandivaldus), Raeküla (Raeküll) (1793−1798, pandivaldus), Raigu (Raik) (1690ndad rendi-, 1720ndad−1730ndad pärusvaldus), Rohu (Rocht) (1800−1815, pandivaldus), Roela (Ruil) (1770ndad−1793), Rosentali (Rosenthal) (1770ndad−1793), Sagadi (Saggad) (1517−XVI sajandi lõpp), Sootaguse (Soentagk) (1501−pärast 1595), Tamsalu (Tamsal) (kuni XVII sajandi lõpp), Tatruse (Tatters) (1780−1782), Toomla (Thomel) (1542−enne 1545), Undla (Undel) (1776−1778), Vaeküla (Wayküll) (1790−1829), Varangu (Warrang) (1797, pandivaldus), Äntu (Engdes) (1726−1771)
Kristianstadi lään:
Berchill, Ekebjer, Vrams Gunnarsdorp (XVIII sajand−1839), Össjö (1839−tänaseni)
Liivimaa eesti distrikt:
Karste (Karstemois) (XVIII sajandi algus−1793), Piigandi (Alt-Pigant) (1637−1746 ja 1780ndad), Sõreste (Serrist) (kuni 1788), Valgjärve (Weissensee) (1625−1746 ja 1773−1798)
Liivimaa läti distrikt:
Palsmane (Palzmar) (1687−1722, rendivaldus)
Saaremaa:
Jõgise (Jöggis) (kuni 1690 pärus-, 1690−1699 rendivaldus), Järumetsa (Jerwemetz) (XVII sajand−1736), Kandla (Kandel) (XVI sajand−1730), Kantsi (Ganzenhof) (1740ndad−1750ndad, rendivaldus), Lõpi (Leppist) (1640ndad−XVII sajandi lõpp), Mustjala (Mustelhof) (1720ndad, rendivaldus)

Viited

Kirjandus
EAA, f. 1674, n. 2, s. 28. Kandla Bergide suguvõsa. Saaga.
Der Adel der russischen Ostseeprovinzen (Estland, Kurland, Livland, Ösel. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 238−243.
Elgenstierna, Gustaf. Den introducerade Svenska adelns ättartavlor med tilläg och rättelser. I kd. Stockholm: P. A. Norstedt & Söners Förlag, 1925. Lk 306−307 .
Genealogisches Handbuch der baltischen Ritterschaften. Teil: Estland. Bd I. Görlitz: Verlag E. U. Starke, 1930. Lk 650−654 .
Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935. Lk 464−465 .
Genealogisches Handbuch des Adels. Adelslexikon. Bd I. Limburg an der Lahn: C. A. Starke Verlag, 1978. Lk 329.

Välislingid
Bergi suguvõsa Venemaa liin saidil rgfond.ru

Eestimaa aadlisuguvõsad
Eestimaa matrikliaadel
Kuramaa matrikliaadel
Liivimaa matrikliaadel
Saaremaa matrikliaadel